techiaith/cofnodycynulliad_en-cy huggingface dataset:
English: Well, the basic premise on which capital investment decisions are made by the Welsh Government is not geographic. Our ambition is to invest in those capital projects that provide the best return for Wales, and it is the quality of the project, rather than their geographical location, that would be the primary determining factor. That said, there are good ideas and good projects in all parts of Wales, and our capital plans, as set out in the budget yesterday, I think demonstrate that, wherever there are important jobs to be done and ideas that merit investment, this Government will pursue them.
Welsh: Wel, ni wneir penderfyniadau ynglŷn â buddsoddi cyfalaf gan Lywodraeth Cymru ar sail ddaearyddol. Ein huchelgais yw buddsoddi yn y prosiectau cyfalaf sy'n darparu'r budd mwyaf i Gymru, ac ansawdd y prosiectau, yn hytrach na'u lleoliad daearyddol, fyddai'r prif ffactor wrth benderfynu ar hynny. Wedi dweud hynny, mae yna syniadau da a phrosiectau da ym mhob rhan o Gymru, a chredaf fod ein cynlluniau cyfalaf, fel y nodwyd yn y gyllideb ddoe, yn dangos y bydd y Llywodraeth hon yn mynd ar drywydd gwaith pwysig sydd i'w wneud a syniadau sy'n haeddu buddsoddiad lle bynnag y bônt.
English: Yes, but does that explain the vast gap that we see in the Cabinet Secretary's own figures - he's provided them in a written question - between the different regions of Wales? I'll just give one example, the spend per capita. Welsh Government capital investment over four years, the last four years, in mid and west Wales is half the over £1,000 per head figure for south-east Wales. Next year, it's projected to fall to 29 per cent. Nothing can justify that level of gap. I have to say, we heard in the Chamber yesterday, I would say, a rather sneering tone of metropolitan provincialism attacking my party for at least trying to get some concession, some investment in the regions and the constituencies that we represent. We make no apology - [Interruption.] We make no apology for equalising the level of investment. He is a more thoughtful politician than some of his colleagues, and, by the way, those attitudes were present on the Conservative benches as well, also from Members that either represent or live in the most prosperous part of Wales. I would ask him this: will he commit to equalising the level of investment across Wales, so that it's not left up to my party, year in, year out, to fight for bloody scraps at the bottom of anyone's pork-barrel?
Welsh: Iawn, ond a yw hynny'n egluro'r bwlch enfawr a welwn yn ffigurau Ysgrifennydd y Cabinet ei hun - fe'u darparwyd ganddo mewn cwestiwn ysgrifenedig - rhwng gwahanol ranbarthau Cymru? Rhoddaf un enghraifft, gwariant y pen. Mae buddsoddiad cyfalaf Llywodraeth Cymru dros bedair blynedd, y pedair blynedd diwethaf, yng nghanolbarth a gorllewin Cymru yn hanner y ffigur o dros £1,000 y pen ar gyfer de-ddwyrain Cymru. Y flwyddyn nesaf, rhagwelir y bydd yn gostwng i 29 y cant. Ni all unrhyw beth gyfiawnhau bwlch ar y lefel honno. Mae'n rhaid i mi ddweud ein bod, yn y Siambr ddoe, wedi clywed llais dirmygus plwyfoldeb metropolitanaidd yn ymosod ar fy mhlaid am geisio sicrhau rhywfaint, o leiaf, o gonsesiwn, rhywfaint o fuddsoddiad yn y rhanbarthau a'r etholaethau yr ydym yn eu cynrychioli. Nid ydym yn ymddiheuro - [Torri ar draws.] Nid ydym yn ymddiheuro am gydraddoli lefel y buddsoddiad. Mae'n wleidydd mwy meddylgar na rhai o'i gyd-Aelodau, a chyda llaw, gwelwyd yr agweddau hynny ar feinciau'r Ceidwadwyr hefyd, a chan Aelodau sydd naill ai'n cynrychioli neu'n byw yn ardal fwyaf llewyrchus Cymru. Gofynnaf hyn iddo: a wnaiff ymrwymo i gydraddoli lefel y buddsoddiad ledled Cymru, fel na fydd yn rhaid i fy mhlaid i fod yn gyfrifol am ymladd, flwyddyn ar ôl blwyddyn, dros sbarion gwaedlyd ar waelod y gasgen?
English: Well, Llywydd - . Look, there is a serious point in what the Member has to say, which is that we all need to recognise that all parts of Wales need to feel that this National Assembly is attentive to their needs, and that what goes on here results in decisions where they can see the benefit in their lives. Where I think he goes wrong is in trying to portray the decisions we make as not having any interest in that topic. Of course they do. That's why you see the major investments that you see in all parts of Wales. It isn't surprising that population makes a difference to investment. The vast bulk of the population of Wales lives in certain parts of Wales, and it's inevitable that some of the major investments will follow that, but he - [Interruption.] No, no, the per capita figure doesn't counteract what I just said, because, cumulatively, those per capita expenditures will result in the agglomeration of investment in particular parts. But, if the serious point he is making is do we need to make sure that we invest everywhere where there are important things that need to be done, and that we can demonstrate to people across Wales that we take their needs seriously, then that's a point on which I would not disagree with him.
Welsh: Wel, Lywydd - . Edrychwch, mae yna bwynt difrifol wrth wraidd yr hyn sydd gan yr Aelod i'w ddweud, sef bod angen i bawb ohonom gydnabod bod angen i bob rhan o Gymru deimlo bod y Cynulliad Cenedlaethol hwn yn rhoi sylw i'w hanghenion, a bod yr hyn sy'n digwydd yma yn arwain at benderfyniadau lle y gallant weld y budd i'w bywydau. Yr hyn y mae'n anghywir yn ei gylch yw ceisio dweud nad oes gan y penderfyniadau a wnawn unrhyw ddiddordeb yn hynny o beth. Wrth gwrs bod. Dyna pam y gwelwch y buddsoddiadau mawr a welwch ym mhob rhan o Gymru. Nid yw'n syndod fod poblogaeth yn gwneud gwahaniaeth i fuddsoddiad. Mae mwyafrif helaeth poblogaeth Cymru yn byw mewn rhannau penodol o Gymru, ac mae'n anochel y bydd rhai o'r prif fuddsoddiadau'n dilyn hynny, ond mae ef - [Torri ar draws.] Na, na, nid yw'r ffigur y pen yn gwrthbwyso'r hyn rwyf newydd ei ddweud, oherwydd, o'u cronni, bydd y ffigurau gwariant y pen hynny'n arwain at grynhoi buddsoddiad mewn rhannau penodol. Ond os mai'r pwynt difrifol y mae'n ei wneud yw a oes angen i ni sicrhau ein bod yn buddsoddi ym mhob man lle y mae angen gwneud pethau pwysig, a'n bod yn gallu dangos i bobl ledled Cymru ein bod yn ystyried eu hanghenion o ddifrif, ni fuaswn yn anghytuno ag ef ar y pwynt hwnnw.
English: The only crumb of comfort that I, as a Welsh nationalist, can take from the kind of figures that I've laid out - which show the Cardiff centricity, I think, of the leadership, unfortunately, of the Labour Party - is that at least one region of Wales should be doing well. But we see the same chronic mismanagement here, and I ask him, in his role as local government Minister: is he aware of the fact that the split in the Cardiff Labour group now threatens to endanger the entire £1.2 billion city deal? What does it say for the Cabinet Secretary's preferred model of regional economic development, the joint committee model? If Labour cannot even work jointly among itself on one authority, how is it going to work cross-party across 10 different authorities as well?
Welsh: Yr unig lygedyn o gysur y gallaf fi, fel cenedlaetholwr Cymreig, ei gael o'r math o ffigurau a nodais - sy'n dangos bod arweinyddiaeth y Blaid Lafur, yn anffodus, yn canolbwyntio'n bennaf ar Gaerdydd - yw y dylai un rhan o Gymru, o leiaf, fod yn gwneud yn dda. Ond gwelwn yr un math o gamreoli cronig yma, a gofynnaf iddo, yn ei rôl fel Gweinidog llywodraeth leol: a yw'n ymwybodol o'r ffaith fod yr hollt yng ngrŵp Llafur Caerdydd bellach yn bygwth peryglu'r fargen ddinesig £1.2 biliwn yn ei chyfanrwydd? Beth y mae hynny'n ei ddweud am y model datblygu economaidd rhanbarthol a ffefrir gan Ysgrifennydd y Cabinet, y model cyd-bwyllgor? Os na all y Blaid Lafur weithio ar y cyd â hi ei hun ar un awdurdod, sut y mae'n mynd i weithio'n drawsbleidiol ar draws 10 awdurdod gwahanol hefyd?
English: I think the Member's line of questioning this afternoon rather risks him being less of a Welsh nationalist than a particular fraction of Wales nationalism. I am confident that the votes that are necessary in 10 different local authorities across Wales to secure the governance arrangements that will allow us to move forward with the city deal, that those votes will take place and will take place successfully across south Wales over coming weeks.
Welsh: Credaf fod cyfeiriad cwestiynau'r Aelod y prynhawn yma yn ei roi mewn perygl o fod yn llai o genedlaetholwr Cymreig na ffracsiwn penodol o genedlaetholdeb Cymreig. Rwy'n hyderus y bydd y pleidleisiau mewn 10 o awdurdodau lleol gwahanol ledled Cymru sy'n angenrheidiol er mwyn sicrhau'r trefniadau llywodraethu a fydd yn ein galluogi i symud ymlaen gyda'r fargen ddinesig, y bydd y pleidleisiau hynny'n cael eu bwrw ac y bydd hynny'n digwydd yn llwyddiannus ar draws de Cymru dros yr wythnosau nesaf.
English: The Cabinet Secretary said this morning that it was not a foregone conclusion that there'd be devolution of income tax-raising powers and that his group would be weighing it up over the weekend and only deciding on the legislative consent motion on Monday. I wonder if he could help me resolve an apparent discrepancy between that statement and the fiscal framework that he has signed on behalf of the Welsh Government, which states at paragraph 14 the Welsh Government's funding will ultimately comprise two separate funding streams: Revenues from business rates, devolved taxes (stamp duty land tax and landfill tax) and Welsh rates of income tax; Adjusted block grant funding from the UK government.' He told our committee this morning that partial devolution of income tax may not happen. Why, therefore, has he put his signature to a document that says devolution of the Welsh rates of income tax will happen?
Welsh: Dywedodd Ysgrifennydd y Cabinet y bore yma nad oedd yn anochel y byddai pwerau codi treth incwm yn cael eu datganoli ac y byddai ei grŵp yn pwyso a mesur hynny dros y penwythnos ac yn penderfynu ar y cynnig cydsyniad deddfwriaethol ddydd Llun. Tybed a allai fy helpu i ddatrys anghysondeb ymddangosiadol rhwng y datganiad hwnnw a'r fframwaith cyllidol a arwyddodd ar ran Llywodraeth Cymru, sy'n dweud ym mharagraff 14 'bydd cyllid Llywodraeth Cymru yn cynnwys dwy ffrwd ariannu ar wahân yn y pen draw: Refeniw o ardrethi busnes, trethi datganoledig (treth dir y dreth stamp a'r dreth dirlenwi) a chyfraddau treth incwm Cymreig; Cyllid grant bloc wedi'i addasu oddi wrth lywodraeth y DU.' Dywedodd wrth ein pwyllgor y bore yma ei bod yn bosibl na fydd treth incwm yn cael ei datganoli'n rhannol. Pam, felly, y mae wedi arwyddo dogfen sy'n dweud y bydd cyfraddau treth incwm Cymreig yn cael eu datganoli?
English: Well, Llywydd, the job of work I was given to do in negotiating the fiscal framework was to negotiate a framework that would see us through were partial devolution of income tax to take place. That's why the whole of this agreement is built around that possibility, but it was clear to the Treasury throughout that process that the final decision on whether the Wales Bill would receive the legislative consent of this Assembly was for this Assembly to make, and, if this Assembly were not to agree to that legislative consent, then this framework would fall as a result and would have to be renegotiated based on the two taxes that would then be devolved. But it's not a mystery at all. This framework was designed for the world that may take place if the Wales Bill reaches the statute book, and that's why partial devolution of income tax is referred to throughout it.
Welsh: Wel, Lywydd, y gwaith a roddwyd i mi wrth drafod y fframwaith cyllidol oedd negodi fframwaith a fyddai'n addas ar ein cyfer pe bai treth incwm yn cael ei datganoli'n rhannol. Dyna pam y mae'r holl gytundeb hwn wedi'i ffurfio o amgylch y posibilrwydd hwnnw, ond roedd yn amlwg i'r Trysorlys drwy gydol y broses honno mai'r Cynulliad hwn a fyddai'n gwneud y penderfyniad terfynol ynglŷn ag a fyddai Bil Cymru yn derbyn cydsyniad deddfwriaethol y Cynulliad hwn, a phe na bai'r Cynulliad hwn yn rhoi'r cydsyniad deddfwriaethol hwnnw, yna byddai'r fframwaith hwn yn methu o ganlyniad i hynny a byddai'n rhaid ei ailnegodi yn seiliedig ar y ddwy dreth a fyddai'n cael eu datganoli. Ond nid yw'n ddirgelwch o gwbl. Cynlluniwyd y fframwaith hwn ar gyfer y sefyllfa a allai fod ohoni pe bai Bil Cymru yn cyrraedd y llyfr statud, a dyna pam y cyfeirir at ddatganoli treth incwm yn rhannol drwyddo draw.
English: I'm not sure if David Gauke, the UK Minister, would be particularly impressed to hear the Cabinet Secretary's answer, because he, like you, has put his signature to a statement that says that the Welsh Government's funding will ultimately comprise' and then lists a series of elements, which include Welsh rates of income tax. There's no reference to contingency or different conditions. It says very clearly that Welsh rates of income tax will be devolved. Now, we are asked to believe that this decision has not been taken, but isn't the reality that, even before the First Reading and the publication of the Wales Bill, and, in particular, that clause that removes the legislative requirement for a referendum prior to income tax-raising powers, actually, that was stitched up between a Welsh Labour Government and a Conservative Government in Westminster and that discussions were had between those two parties to come to that conclusion before that process even started?
Welsh: Ni chredaf y byddai David Gauke, Gweinidog y DU, yn arbennig o falch o glywed ateb Ysgrifennydd y Cabinet, gan ei fod yntau, fel y gwnaethoch chi, wedi arwyddo datganiad sy'n dweud 'bydd cyllid Llywodraeth Cymru yn cynnwysyn y pen draw' cyn mynd ati i restru gwahanol elfennau, sy'n cynnwys cyfraddau treth incwm Cymreig. Nid oes unrhyw gyfeiriad at gynllun wrth gefn neu amodau gwahanol. Mae'n dweud yn glir iawn y bydd cyfraddau treth incwm Cymreig yn cael eu datganoli. Nawr, disgwylir i ni gredu nad yw'r penderfyniad hwn wedi cael ei wneud eto, ond onid y gwirionedd yw, hyd yn oed cyn y Darlleniad Cyntaf a chyhoeddi Bil Cymru, ac yn benodol, y cymal hwnnw sy'n diddymu'r gofyniad deddfwriaethol am refferendwm cyn cael pwerau codi treth incwm, mewn gwirionedd, a drefnwyd rhwng Llywodraeth Lafur Cymru a'r Llywodraeth Geidwadol yn San Steffan, a bod trafodaethau wedi digwydd rhwng y ddwy ochr er mwyn dod i'r casgliad hwnnw cyn i'r broses honno ddechrau hyd yn oed?
English: No, I think the Member is entirely wrong. He really, really just misunderstands the whole process here. Mr Gauke will be surprised at absolutely nothing that I said in my first answer, because, in every discussion that I held with him, he understood that a precondition to this Assembly giving its consent to a legislative consent motion, if that is what it does, would be that there was a satisfactory fiscal framework in front of the Assembly that would convincingly explain to Members here how, if - if - partial devolution of income tax were to go ahead, the relationships between the Welsh Government and UK Government would navigate the fiscal consequences. That's the absolute basis on which this document was drawn up, and Mr Gauke would understand that and, I think, echo that, if he was standing here this afternoon.
Welsh: Na, credaf fod yr Aelod yn gwbl anghywir. Mae wedi camddeall y broses gyfan yma'n llwyr. Ni fydd Mr Gauke yn synnu at unrhyw beth o gwbl a ddywedais yn fy ateb cyntaf, gan ei fod, ym mhob trafodaeth a gefais gydag ef, yn deall mai rhagamod cyn y buasai'r Cynulliad hwn yn cydsynio i gynnig cydsyniad deddfwriaethol, os mai dyna a wnaiff, fuasai fod yna fframwaith cyllidol boddhaol gerbron y Cynulliad a fuasai'n esbonio'n argyhoeddiadol i'r Aelodau yma sut y buasai'r cysylltiadau rhwng Llywodraeth Cymru a Llywodraeth y DU yn llywio'r canlyniadau cyllidol, pe bai - pe bai - treth incwm yn cael ei datganoli'n rhannol. Ar y sail bendant honno y lluniwyd y ddogfen hon, a buasai Mr Gauke yn deall hynny, ac yn adleisio hynny, rwy'n credu, pe bai'n sefyll yma y prynhawn yma.
English: And Members can see that clear statement, as can members of the Welsh public, at paragraph 14 of that document. But the Cabinet Secretary says to me that I've misunderstood the whole process, and, yes, I've come to this with fresh eyes. And, perhaps because of that, I had to put a certain reliance on public documents and assurances given by the Welsh Government to the Welsh people. One of those assurances was given on the ballot paper, no less, of the 2011 referendum, which said that, if that result was for further devolution - a 'yes' vote - that would not lead to the devolution of tax-raising powers. Yet, now, despite that promise, these tax-raising powers are going to be forced on the Welsh public, who have no more desire to pay higher taxes than they have to remain in the European Union. Yet, the result of that referendum in 2011 - that assurance given on the ballot paper - will be ignored by his Government to the same degree as they'd wish to ignore the decision of the Welsh people on our membership of the EU.
Welsh: A gall yr Aelodau weld y datganiad clir hwnnw, fel y gall aelodau o'r cyhoedd yng Nghymru, ym mharagraff 14 yn y ddogfen honno. Ond mae Ysgrifennydd y Cabinet yn dweud wrthyf fy mod wedi camddeall y broses gyfan, a do, rwyf wedi dod at hyn â llygaid ffres. Ac efallai oherwydd hynny, bu'n rhaid i mi ddibynnu i raddau ar ddogfennau cyhoeddus ac ar sicrwydd a roddwyd gan Lywodraeth Cymru i bobl Cymru. Rhoddwyd un enghraifft o'r sicrwydd hwnnw ar bapur pleidleisio refferendwm 2011, dim llai na hynny, a ddywedai, pe bai'r canlyniad o blaid datganoli pellach - pleidlais 'ie' - na fyddai hynny'n arwain at ddatganoli pwerau trethu. Ond yn awr, er gwaethaf yr addewid hwnnw, bydd y pwerau trethu hyn yn cael eu gorfodi ar y cyhoedd yng Nghymru, nad oes arnynt fwy o awydd talu trethi uwch nag sydd arnynt i aros yn yr Undeb Ewropeaidd. Er hynny, bydd ei Lywodraeth yn anwybyddu canlyniad y refferendwm hwnnw yn 2011 - y sicrwydd a roddwyd ar y papur pleidleisio - i'r un graddau ag y buasent yn dymuno anwybyddu penderfyniad y Cymry ynglŷn â'n haelodaeth o'r UE.
English: Well, if the Member has a quarrel, it's not with me, it's with the Secretary of State for Wales, because this was a decision by a Conservative administration in Westminster, not by any politician in this Chamber. Nor is he right - [Interruption.] Not is he right to imply that what the Wales Bill provides is for an automatic rise in taxation. It simply provides this National Assembly with new flexibilities to make decisions in that field - decisions that may lead to some taxes going up, but could equally well lead to taxes being reduced. There is no automaticity of taxes rising as a result of the Wales Bill, should that Bill reach the statute book.
Welsh: Wel, os oes gan yr Aelod gweryl, nid gyda mi y mae, ond gydag Ysgrifennydd Gwladol Cymru, gan fod hwn yn benderfyniad a wnaed gan weinyddiaeth Geidwadol yn San Steffan, nid gan unrhyw wleidydd yn y Siambr hon. Ac nid yw'n gywir ychwaith - [Torri ar draws.] Nid yw'n gywir ychwaith yn awgrymu bod Bil Cymru yn darparu ar gyfer codiad awtomatig yn y dreth. Yn syml, mae'n darparu hyblygrwydd newydd i'r Cynulliad Cenedlaethol hwn wneud penderfyniadau yn y maes hwnnw - penderfyniadau a allai arwain at godi rhai trethi, ond a allai arwain yr un mor hawdd at ostwng trethi. Ni fyddai trethi'n codi'n awtomatig o ganlyniad i Fil Cymru, pe bai'r Bil hwnnw'n cyrraedd y llyfr statud.
English: The Welsh Treasury has established structures to manage effectively our public resources, including our new tax and borrowing powers. In the coming months, I will be announcing the chair of the Welsh Revenue Authority.
Welsh: Diolch i Llyr Gruffydd am y cwestiwn. Mae Trysorlys Cymru wedi sefydlu strwythurau i reoli ein hadnoddau cyhoeddus yn effeithiol, gan gynnwys ein pwerau trethi a benthyca newydd. Yn y misoedd i ddod, byddaf yn cyhoeddi cadeirydd Awdurdod Cyllid Cymru.
English: Thank you for that response, and, I hope, in the coming months, that you will announce where this is to be located, because the economy Secretary, of course, has said that he is considering Wrexham as a possible location for the development bank. Would you be willing to consider Wrexham as a possible location for the treasury? Because we know that the skilled workforce is there. HMRC is to close their centre there before too very long, so there are skills available - there's even a building available. It would then be possible, of course, to create a financial hub in the north-east of Wales, which would then underline the fact that you as a Government, as you say, are investing in all parts of Wales.
Welsh: Diolch i chi am eich ateb, a, gobeithio, yn y misoedd i ddod, y byddwch chi'n cyhoeddi lle mae hwn yn mynd i gael ei leoli, oherwydd mae Ysgrifennydd yr economi, wrth gwrs, wedi dweud ei fod e'n edrych ar Wrecsam fel lleoliad posibl ar gyfer y banc datblygu. A fyddech chi'n barod i ystyried Wrecsam fel lleoliad posibl ar gyfer y trysorlys? Oherwydd rŷm ni'n gwybod bod y gweithlu a'r sgiliau yno. Mae HMRC yn cau canolfan yno cyn bo hir, ac felly mae yna sgiliau - mae yna adeilad, hyd yn oed. Mi fyddai modd creu wedyn, wrth gwrs, 'hub' ariannol yn y gogledd ddwyrain a fyddai efallai hefyd wedyn yn tanlinellu'r ffaith eich bod chi, fel yr ŷch yn ei ddweud, yn buddsoddi ym mhob rhan o Gymru.
English: Well, thank you, of course, for the question. I heard yesterday Sian Gwenllian questioning the First Minister arguing for the authority's headquarters to be located in Caernarfon. Of course, we've received a great many letters from Assembly Members trying to persuade me to establish the headquarters across Wales. I understand the reasons for that. The First Minister yesterday explained the work that is currently under way, and discussions with the unions are also under way about where we can locate the headquarters of the WRA. Now, it's more than just a location with regard to this debate. As the First Minister said, we'll have to recruit people with particular skills and expertise in a number of areas, and that will be part of the decision when I can make it.
Welsh: Wel, diolch, wrth gwrs, am y cwestiwn. Clywais i ddoe Sian Gwenllian yn holi'r Prif Weinidog, yn dadlau dros gael pencadlys yr awdurdod yng Nghaernarfon. Wrth gwrs, rydw i wedi derbyn nifer fawr o lythyrau gan Aelodau'r Cynulliad yn trio fy mherswadio i sefydlu'r pencadlys ledled Cymru. Wrth gwrs, rydw i'n deall hynny. Roedd y Prif Weinidog ddoe yn esbonio'r gwaith sy'n mynd ymlaen, ac mae trafodaethau gyda'r undebau hefyd am ble y gallwn ni sefydlu pencadlys Awdurdod Cyllid Cymru. Mae'n fwy na lle, ac mae hynny'n bwysig yn y ddadl hefyd. Bydd yn rhaid, fel y dywedodd y Prif Weinidog, recriwtio pobl gyda sgiliau arbennig mewn nifer o feysydd, a bydd hynny'n rhan o'r penderfyniad pan fyddaf i'n gallu ei wneud e.
English: Cabinet Secretary, the second annual report on implementing Part 2 of the Wales Act 2014 makes it clear that engagement with stakeholders has concentrated mainly on professionals and specialist technical groups to date. So, under these circumstances, can you tell us a little more about what the Welsh Government is doing to promote the Welsh Treasury more broadly to the public in Wales, so that everyone is aware of its role and responsibilities, not just professionals working in the area of taxation?
Welsh: Ysgrifennydd Cabinet, mae'r ail adroddiad blynyddol ynghylch cyflwyno a gweithredu Rhan 2 o Ddeddf Cymru 2014 yn ei gwneud hi'n glir bod ymgysylltu â rhanddeiliaid wedi canolbwyntio'n bennaf ar bobl broffesiynol a grwpiau arbenigol technegol hyd yn hyn. Felly, yn yr amgylchiadau, a allech chi ddweud wrthym ni ychydig mwy am yr hyn y mae Llywodraeth Cymru yn ei wneud i hyrwyddo'r trysorlys Cymreig yn ehangach i'r cyhoedd yng Nghymru, fel bod pawb yn ymwybodol o'u rôl a'u cyfrifoldebau, ac nid yn unig gweithwyr proffesiynol treth?